ঢাকা স্টিল ওয়ার্কসের এমডি সাইদুর রহমান বলেন, দেশের রডের বাজার নিয়ন্ত্রণ ও রাষ্ট্রায়ত্ত শিল্প খাতকে শক্তিশালী করতে শিল্প মন্ত্রণালয়ের নির্দেশে ২০১৫ সালে ঢাকা স্টিল ওয়ার্কস লিমিটেড চালুর উদ্যোগ নেয় বিএসইসি। এরই মধ্যে কর্মকর্তা-কর্মচারী নিয়োগসহ আনুষ্ঠানিক কাজ শেষ হয়েছে। অবকাঠামো উন্নয়ন শেষে জুলাইয়ের শুরু থেকে উত্পাদনে যাওয়ার পরিকল্পনা রয়েছে। দেশে রডের চাহিদা ভালো থাকায় বিএসইসির অন্য প্রতিষ্ঠানগুলোর মতো এটিও মুনাফায় থাকবে বলে আশা করা যায়।